8.2.2022 г.
BG
Официален вестник на Европейския съюз
C 67/171 Вторник, 8 юни 2021 r.
6. подчертава необходимостта всички служители, без дискриминация и независимо от тяхната националност, да бъдат интегрирани и подкрепени от мерките, включени в настоящото мобилизиране на средства от ЕФПГ; 7. отбелязва, че Белгия започна да предоставя персонализирани услуги на избраните бенефициери на 9 юни 2020 г. и че разходите за действията са следователно допустими за предоставяне на финансово участие от ЕФПГ в периода от 9 юни 2020 г. до 22 декември 2022 г.; 8. припомня, че персонализираните услуги, които се предвижда да бъдат предоставени на работниците и на самостоятелно заетите лица, включват следните дейности: информация, помощ при търсене на работа и професионално ориентиране, обучение, подкрепа и принос за създаването на предприятия, както и стимули и помощи; приветства факта, че работниците от по-слабо представения пол, които изберат професионално обучение за работни места, при които съществува сериозна разлика в представянето на половете (8), ще получат допълнителен бонус от 700 EUR; отново заявява, че интегрирането на свързаните с пола аспекти е важна характеристика на бюджета на Съюза и счита, че то следва да бъде насърчавано на всички етапи от усвояването на финансовото участие от ЕФПГ; 9. отбелязва, че Белгия започна да извършва административни разходи във връзка с прилагането на ЕФПГ на 10 юни 2020 г., и че следователно разходите за дейностите по подготовка, управление, информиране и публичност, контрол и докладване са допустими за финансово участие от ЕФПГ за периода от 10 юни 2020 г. до 22 юни 2023 г.; 10. приветства факта, че съгласуваният пакет от персонализирани услуги е изготвен от Белгия в консултации с представители на работниците и социалните партньори, както и с център по заетостта, специализиран в сектора на авиацията; 11. подчертава, че белгийските органи са потвърдили, че допустимите действия не получават помощ от други фондове или финансови инструменти на Съюза и че принципите на равно третиране и недискриминация ще бъдат спазвани при достъпа до предложените действия и тяхното изпълнение; 12. припомня, че финансовото участие от ЕФПГ следва да се предоставя възможно най-бързо и ефективно; подчертава необходимостта периодът на оценка на заявленията от страна на Комисията да бъде съкратен, доколкото е възможно; 13. заявява отново, че помощта от ЕФПГ не трябва да замества действията, които са задължение на предприятията по силата на националното право или на колективни трудови договори; 14. отбелязва неотдавнашното увеличение на броя на заявленията за финансова помощ по линия на ЕФПГ; изразява загриженост относно продължаващото въздействие на световната икономическа криза, причинена от пандемията от COVID-19, върху заетостта и доколко ЕФПГ е достатъчен, за да отговори на всички бъдещи потребности; 15. твърдо подкрепя намерението през периода 2021 — 2027 г.
ЕФПГ да продължи да проявява солидарност, като акцентът се измества от причините за преструктурирането към последиците от него; приветства факта, че съгласно новите правила декарбонизацията също ще се разглежда като основание за допускане на заявители до подпомагане; 16.
одобрява приложеното към настоящата резолюция решение;
17. възлага на своя председател да подпише настоящото решение заедно с председателя на Съвета и да осигури публикуването му в Официален вестник на Европейския съюз; 18. възлага на своя председател да предаде настоящата резолюция, включително и приложението към нея, на Съвета и на Комисията.
(8)
Професии, при които най-малко 75 % от работниците принадлежат към един и същи пол.